Ir-Regolament tal-Kummissjoni (KE) Nru 2695/95
tal-21 ta' Novembru 1995
li jibdel il-kodiċijiet stabbiliti fuq il-bażi tan-nomenklatura tat-Tariffa Komuni Doganali fis-seħħ fil-31 ta' Diċembru 1987 ma’ dawk stabbiliti fuq il-bażi tan-nomenklatura maqgħuda f'ċerti Regolamenti dwar il-klassifikazzjoni ta' l-oġġetti
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ewropea
Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u n-nomenklatura u dwar it-Tariffa Komuni tad-Dwana [1], kif emendat l-aħħar permezz tar-Regolament tal-Kummissjoni (KE) Nru 2588/95 [2], u b'mod partikolari l-Artikolu 15 tiegħu,
Billi r-Regolament tal-Kunsill (KEE) Nru 950/68 [3] tat-28 ta' Ġunju 1968 fuq it-Tariffa Komuni Doganali, mħassar bir-Regolament (KEE) Nru 2658/87, stabbilixxa n-nomenklatura tat-Tariffa Komuni Doganali fuq il-bażi tal-Konvenzjoni tal-15 ta' Diċembru 1950 fuq in-nomenklatura għall-klassifikazzjoni ta' oġġetti fit-tariffi tad-dwana;
Billi ġew adottati numru ta' Regolamenti dwar il-klassifika ta' l-oġġetti fin-nomenklatura tat-Tariffa Komuni Doganali fuq il-bażi tar-Regolament (KEE) Nru 97/69 tal-Kunsill tas-16 ta' Jannar 1969 fuq il-miżuri li għandhom jittieħdu għall-applikazzjoni uniformi tan-nomenklatura tat-Tariffa Komuni Doganali [4], imħassra bir-Regolament (KEE) Nru 2658/87;
Billi r-Regolament (KEE) 2658/87 stabbilixxa nomenklatura ta' l-oġġetti msejħa nomenklatura maqgħuda, li simultanjament tħares il-ħtiġiet tat-Tariffa Komuni Doganali u ta' l-istatisitċi tal-kummerċ esterni tal-Komunità, u hija bażata fuq il-Konvenzjoni Internazzjonali tad-Deskrizzjoni tal-Komodità Armonizzata u s-Sistema ta' Kodifika, li tieħu post il-Konvenzjoni tal-25 ta' Diċembru 1950;
Billi l-Artikolu 15(1) tar-Regolament (KEE) Nru 2658/87, waqt li jippreskrivi l-kodiċijiet u deskrizzjonijiet ta' l-oġġetti stabbiliti fuq il-bażi tan-nomenklatura maqgħuda għandhom jibdlu dawk stabbiliti fuq il-bażi tan-nomenklatura tat-Tariffa Komuni Doganlai fis-seħħ fil-31 ta' Diċembru 1987, jipprovdi wkoll li l-atti tal-Komunità li jinkludu n-nomenklatura tat-tariffa għandhom ikunu emendati mill-Kummissjoni;
Billi dawk ir-Regolamenti li għadhom ta' sinifikat prattiku u li t-trasposizzjoni tagħhom mhu ser tinvolvi l-ebda bdil fis-sustanza għandhom ikunu emendati kif jixraq u għalhekk jikkumplimentaw s-serje tal-bidu ta' Regolmenti li kienet adottata mir-Regolamenti tal-Kummissjoni (KEE) Nru 646/89 [5], (KEE) Nru 2723/90 [6], u (KEE) Nru 2080/91 [7],
ADOTTAT DAN IR-REGOLAMENT:
L-Artikolu 1
Fir-Regolamenti elenkati il-kolonna 1 ta' l-Anness, li jirriferu għall-oġġetti deskritti fil-kolonna 2, il-kodiċijiet bażati fuq in-nomenklatura tat-Tariffa Komuni Doganali fil-kolonna 3 għandom jinbidlu bil-kodiċijiet bażati fin-nomenklatura maqgħuda elenkata fil-kolonna 4.
L-Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul f'Brussel, il-21 November 1995.